Thermo Fisher Scientific Baltics

Thermo Fisher Scientific Baltics – stambios mokslinių produktų bendrovės Thermo Fisher Scientific dukterinė įmonė Lietuvoje. Įmonė kuria/gamina gyvybės mokslų prekes tyrimams ir diagnostikai.

 Istorija 
„Fermento“ ištakos siekia moderniosios biotechnologijos pradžia Lietuvoje, kai 1975 m. Vilniuje buvo įsteigtas Sąjunginis taikomosios enzimologijos mokslinio tyrimo institutas (dabar – Biotechnologijos institutas).

1994 m. iš Instituto Molekulinės biologijos centro įsteigta individuali molekulinės biologijos instrumentų įmonė. Ji 1995 m. sausio 6 d. tapo akcine bendrove „Fermentas“.

Nuo 2002 m. „Fermentas“ yra uždaroji akcinė bendrovėhttp://archyvas.vz.lt/news.php?id=468318&strid=1050&rs=0&ss=8789d45d40a08cd146613816b573b15e&y=2006%2005%2031.

Bendrovė produktus į užsienį pradėjo tiekti dar 1983 m., tačiau iki pat 1991 m. užsienio kompanijos juos pirkdavo ir toliau platindavo jau su savo etiketėmis.

1991 m. produktai pradėti pardavinėti tarptautinėje rinkoje su „Fermento“ prekės ženklu. Tais pačiai metais pradėtas kurti ir pasaulinis produktų platinimo tinklas (2006 m. baigtas formuoti tinklas apėmė 70 pasaulio šalių).

1993 m. įsteigta bendra kompanija Vokietijoje, 1996 m. – JAV ir Kanadoje.

Siekiant konsoliduoti tarptautinį verslą, 2002 m. Kanadoje įkurtas tarptautinis koncernas „Fermentas International“ http://archyvas.vz.lt/news.php?id=84896&strid=1002&rs=100&ss=1&y=2003%2006%2019.

2009 m. Kinijoje įkurta pavaldžioji įmonė „Fermentas China“, kuri yra atsakinga už produktų platinimą visoje Kinijoje http://archyvas.vz.lt/news.php?id=5244640&strid=1002&rs=0&ss=&y=2009%2010%2009.

Nuo 2008 m. bendrovės generalinio direktoriaus pareigas eina Algimantas Markauskas, iki tol įmonei vadovavo prof. Viktoras Butkushttp://archyvas.vz.lt/news.php?id=895385&strid=1003&rs=0&ss=1&y=2008%2001%2007.

2010 m. gegužės 27 d. koncernas „Fermentas International“ ir JAV bendrovė „Thermo Fisher Scientific“ pasirašė susitarimą , pagal kurį JAV kompanija įsigijo 100 proc. „Fermentas International“ akcijų. 2010 m. liepos 16 d. „Fermentas“ tapo kompanijos „Thermo Fisher Scientific“ Analitinių technologijų padalinio dalimi http://archyvas.vz.lt/news.php?id=8729467&strid=1003&rs=0&ss=30f61d7d802bf839270d8e5f0412263f&y=2010%2005%2027.

 Mokslinių tyrimų ir eksperimentinės plėtros centras 

2003 m. bendrovėje buvo įsteigtas Mokslinių tyrimų centras. Nuo 2003 m. bendrovės mokslo direktoriaus pareigas eina prof. Arvydas Janulaitis.

2008 m., prie jo prijungus eksperimentinės plėtros darbus vykdančius bendrovės padalinius, įsteigtas Mokslinių tyrimų ir eksperimentinės plėtros centras (MTEPC).

2009 m. bendrovė į mokslinius tyrimus ir eksperimentinę plėtrą investavo beveik 7 mln. litų, MTEPC dirbo apie 80 mokslininkų ir tyrėjų.

MTEPC vykdo tikslinius fundamentinius ir taikomuosius mokslinius tyrimus bei eksperimentinę plėtrą. Apie 30 proc. visų pasaulyje žinomų restrikcijos endonukleazių buvo atrasta ir ištirta būtent „Fermento“ bei Biotechnologijos instituto laboratorijose.

„Fermento“ mokslininkai pirmieji pasaulyje dirbtinai sukonstravo restrikcijos endonukleazę, kuri kerpa tik vieną DNR grandinę. Taip pat pirmą kartą pasaulyje buvo pakeistas restrikcijos endonukleazės specifiškumas, t. y. gebėjimas atpažinti tam tikrą, specifinę seką http://www.genengnews.com/articles/chitem.aspx?aid=2407.

 Gamyba ir produktai 

„Thermo Fisher Scientific“ Lietuvos padalinys kuria, gamina ir pasaulio rinkose platina produktus gyvybės mokslų tyrimams ir diagnostikai. Šie produktai yra plačiai naudojami tiriant genų sandarą, raišką ir įvairovę, kuriant naujus įgimtų, paveldimų ir užkrečiamųjų ligų diagnostikos metodus.

99 proc. Vilniuje kuriamos produkcijos yra eksportuojama į daugelį pasaulio šalių. Lietuvoje šiuos produktus naudoja šalies universitetai, mokslo institutai, medicinos ir diagnostikos įstaigos, veterinarijos, maisto, miško institutų tyrimų centrai ir biotechnologijos kompanijos.

2007 m. įrengusi kontroliuojamos aplinkos gamybos patalpas, bendrovė tapo pirmuoju pasaulyje molekulinės biologijos produktų kūrėju ir gamintoju, kuris visą gamybą perkėlė į geros gamybos praktikos standartus atitinkančias patalpas http://archyvas.vz.lt/news.php?strid=1002&id=904077.

 Darbuotojai 

„Thermo Fisher Scientific“ Lietuvos padalinyje dirba daugiau nei 1800 aukštos kvalifikacijos specialistų, tarp jų – 4 profesoriai ir 60 mokslų daktarų. „Thermo Fisher Scientific“ visame pasaulyje dirba daugiau kaip 80 000 darbuotojų.

Bendrovė bendradarbiauja su šalies aukštojo mokslo įstaigomis, jos darbuotojai dalyvauja mokymo programų ruošime, skaito paskaitas, vadovauja ir oponuoja studentų baigiamiesiems darbams, disertacijų rengimui.

Bendrovės laboratorijose stažuojasi ir baigiamuosius darbus rengia pagrindinių Lietuvos universitetų – Vilniaus universiteto, Vilniaus Gedimino technikos universiteto, Kauno technologijos universiteto, Vytauto Didžiojo, Lietuvos sveikatos mokslų universiteto – studentai. Bendrovė taip pat bendradarbiauja su Vilniaus kolegija, kuri rengia biotechnologijos specialistus su aukštuoju neuniversitetiniu išsilavinimu.

 ISO standartai 
1996 m. „Fermentas“ vienas pirmųjų iš molekulinės biologijos produktų gamintojų pasaulyje įsidiegė kokybės vadybos sistemą pagal ISO 9002 standartą. „Fermentas“ tapo ir apskritai pirmąja bendrove Lietuvoje, įsidiegusia šią ISO sistemą.

2003 m. bendrovė įsidiegė ISO 9001 kokybės vadybos ir ISO 14001 aplinkos apsaugos vadybos standartus http://archyvas.vz.lt/news.php?id=128019&strid=1003&rs=0&ss=aa77e2072b54294844dbbd1ff5394388&y=2003%2008%2025.

 Įvertinimai 

2010 m. Nacionaliniuose atsakingo verslo apdovanojimuose bendrovė pripažinta Metų aplinkosaugos įmone http://www.socmin.lt/index.php?1370325005.

2009 m. LR ūkio ministras, įvertindamas inovacijų diegimą, bendrovei įteikė medalį „Už nuopelnus verslui“.

2008 m. pirmą kartą Lietuvoje organizuotuose Gerbiamiausios įmonės rinkimuose bendrovė buvo pripažinta socialiai atsakingiausia šalies įmone. Jai taip pat įteiktas lyderystės apdovanojimas už bendrovės viziją, reputaciją, vadovavimą ir strateginius sprendimus http://archyvas.vz.lt/news.php?id=1701049&strid=1053907&rs=0&ss=4f1dd9c882a7bad80866c5dbf81d7d75&y=2008%2005%2016.

2007 m. pelnytas „LT tapatybės“ apdovanojimas už Lietuvos įvaizdžio gerinimą pasaulyje verslo srityje (įteikė LR Prezidentas Valdas Adamkus).

2004 m. įteiktas Metų žinių ekonomikos įmonės apdovanojimas už nuolatinį žinių kūrimą ir sklaidą, rezultatyvų bendradarbiavimą su mokslo įstaigomis bei aktyvų visuomeninį darbą skatinant žinių ekonomikos plėtrą Lietuvoje http://archyvas.vz.lt/news.php?strid=1002&id=233015.

2001 m. Lietuvos pramonininkų konfederacija bendrovei suteikė „Lietuvos geriausios metų eksportuotojos“ apdovanojimą.

 Šaltiniai 

 Nuorodos 
 Oficiali svetainė

Kategorija:Lietuvos įmonės
Kategorija:Biotechnologijos įmonės